วันนี้มาทานอาหารเย็นที่ร้านนี้ พนักงานทุกคนบริการดี ในส่วนของบรรยากาศที่โต๊ะ ถ้าทานกับแฟนก็คงจะโรแมนติกดีค่ะ แต่ออกจะสลัวๆไปหน่อย ทีดนตรีสดเล่นคลอสลับกับเปิดเพลง 
ในส่วนของอาหารวันนี้เราสั่งมาเป็น
- ซุปข้าวโพด เนื้อซุปเนียน มีข้าวโพดอยู่ในตัวซุป รสชาติเนียนๆ หวานๆมันๆ ค่ะ ตัวขนมปังที่เสิร์ฟมาคู่กันไม่ได้ลองทานค่ะ
- สปาเก็ตตีหมึกซอสมันปู เส้นลวกมาพอดีไม่นิ่มไม่แข็งเกิน ตัวซอสมันปูหอมมัน หวานๆ กินเยอะๆอาจจะรู้สึกเลี่ยนได้ แต่อร่อยดีค่ะ
- สปาเก็ตตีผัดขี้เมาทะเล รสชาติเผ็ดร้อน อร่อย หอมเครื่องมาก
- ซี่โครงหมูพีบี เสิร์ฟมาเต็มจาน รสชาติก็เหมือนซี่โครงหมูบาบีคิวเหมือนกัน ตัวซี่โครงไม่ได้ดปือยมาก แต่ก็สามารถใช้มีดหั่นออกจากตัวกระดูกได้ง่าย จานนี้อร่อยค่ะ
- สเต็กเนื้อซอสพริกไทย ไม่แน่ใจชื่อเมนูแต่ว่าเป็นแบบนี้นี่แหละค่ะ เราสั่งมาเป็นแบบมีเดียม ตัวเนื้อยังแดงอยู่นิดหน่อย ตัวเนื้อจะออกเหนียวไปสักนิดนึง แต่สำหรับคนที่ไม่ชอบกินเนื้ออย่างเรา ถือว่าจานนี้โอเคในด้านของรสชาติ ตัวน้ำซอสอร่อยดี และเนื้อก็ไม่มีกลิ่น จานนี้แนะนำค่ะ
โดยรวมถือว่าโอเคเลยค่ะ แต่ราคาจะออกสูงไปสักหน่อย แต่ถ้าเทียบกับรสชาติ บรรยากาศและปริมาณถือว่าคุ้มค่ะ
